Diari Oficial de la Generalitat Valenciana


Sumari del DOGV 3380, del 25-11-1998 (1998/9968)

ORDRE de 16 de novembre de 1998, de la Conselleria d'Obres Públiques, Urbanisme i Transports, per la qual aprova l'ampliació de l'import total màxim d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com altres actuacions relacionades amb aquestes obres, convocades per l'Ordre d'aquesta Conselleria de 16 de febrer de 1998.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3380

Data del DOGV
:   25-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9968


Data del document
:   16-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 16 de novembre de 1998, de la Conselleria d'Obres Públiques, Urbanisme i Transports, per la qual aprova l'ampliació de l'import total màxim d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com altres actuacions relacionades amb aquestes obres, convocades per l'Ordre d'aquesta Conselleria de 16 de febrer de 1998. [1998/9968]
  
Mitjançant l'Ordre de 16 de febrer de 1998, d'aquesta Conselleria (DOGV núm. 3.189, de 23.02.98), es va publicar la convocatòria d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com altres actuacions relacionades amb aquestes obres.
  
A causa del gran nombre de sol·licituds rebudes, s'ha autoritzat l'ampliació de la línia de subvenció 702 del programa 512.10 en 60.961.690 pessetes en l'anualitat 1998 i en 89.532.340 de pessetes en l'anualitat 1999.
  
Per a aquest fi i de conformitat amb les atribucions que em confereix l'article 35 de la Llei 5/1983, de la Generalitat Valenciana de 30 de desembre, de Govern Valencià,
  
ORDENE
  
Article 1
  
Ampliar la línia de subvenció 702 de programa 512.10 en 34.142.160 pessetes en 1998 i en 35.974.206 de pessetes en 1999, a fi d'atendre una major quantitat de peticions rebudes dins del termini que s'establia en la convocatòria d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, així com unes altres actuacions relacionades amb aquestes obres.
  
Article 2
  
La documentació justificativa de la realització de la part d'obra l'import de la qual corresponga a l'anualitat 1998 ha de ser tramesa a la Conselleria d'Obres Públiques, Urbanisme i Transports abans del 30 de novembre d'enguany. La part d'obra l'import de la qual corresponga a l'anualitat 1999 serà justificada una vegada transcorregut el termini assenyalat per l'Ajuntament en l'annex II de l'ordre de referència, comptador des de la data de recepció de la notificació de la concessió, i en qualsevol cas abans de l'1 de novembre de 1999.
  
Contra la present ordre, que posa fi a la via administrativa, es pot interposar recurs contencióos administratiu davant del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació en el Diari Oficial de la Generalitat Valenciana.
  
Per a la interposició del mencionat recurs és requisit imprescindible que, amb caràcter previ, el recurrent comunique a aquest òrgan la interposició d'aquest. Tot això de conformitat amb els articles 57.2.f i 58 de la Llei Reguladora de la Jurisdicció Contenciosa Administrativa de 27 de desembre de 1956; l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que puga exercitar-se qualsevol altre recurs que s'estime oportú.
  
València, 16 de novembre de 1998
  
El conseller d'Obres Públiques, Urbanisme i Transports,